এ সময় ’৭৫-পরবর্তী সরকারগুলোর দুঃশাসনের কথা স্মরণ করিয়ে দিয়ে শেখ হাসিনা বলেন, বাংলাদেশ স্বাধীন হওয়ার পর দেশের উন্নয়নের জন্য আত্মনিয়োগ করেছিলেন বঙ্গবন্ধু। দেশ অনেক দূর এগিয়েছিল। কিন্তু ১৯৭৫-এর ১৫ আগস্ট; সব শেষ। এরপর যারা ক্ষমতায় এসেছেন তারা নিজেদের ভাগ্য বদলের কাজ করেছেন। ফলে দেশের উল্লেখযোগ্য তেমন কোনো উন্নয়ন হয়নি। দেশ চালানোর জন্য ভিশন লাগে। লক্ষ্য স্থির করতে হয়। এই লক্ষ্য স্থির করে কাজ করেছি বলে আমরা দেশকে এগিয়ে নিতে পারছি। আগামী ২০৪১ সালে বাংলাদেশকে কেমন দেখতে চাই, সেই লক্ষ্য স্থির করেই আমরা এগিয়ে যাচ্ছি।